譚家博

譚家博，外號安德烈、蒸魚安、哲學學者兼時事評論員，自稱香港本土派支持者，博士畢業後去咗澳門聖若瑟大學做嘢，同埋做澳門大學哲學與宗教研究系兼任講師。佢創立咗《九龍叢報》，不時會喺唔同媒體發表政見，亦有出版一啲文化哲學嘅書，仲喺廣東話網上教育平台「學識」有開辦課程。

學歷 
 香港中文大學哲學系文學士
 英國杜倫大學哲學系文學碩士
 英國格拉斯哥大學神學與宗教研究系哲學博士

著作

書 
 2016年：《香港文化論》

學術文章 
 2020年：《從牟宗三道德形而上學角度分析和辻哲郎人間倫理學與孟子五倫之關係》
2020年：《中國文化單一還是多元？——從和辻哲郎的《風土》分析》
2021年：《論香港政治處境下儒學價值實現的可能性：從終極關懷與初始關懷考察》
2021年：《On the Limitations of Lao Sze Kwang’s “Trichotomy of the Self” in His Interpretation of Kierkegaard》

政治立場同爭議 
佢曾經話自己係本土派一員，但因為一啲事件，令好多本土派中人都話佢並唔係大家嘅一份子。

因為堅持喺英國食蒸魚被稱「蒸魚安」 
譚家博因為堅持喺英國食蒸魚，因而得到「蒸魚安」嘅稱號，時事評論員黃世澤曾經喺2017年7月以佢做反面教材，話香港人要移民，就要學識適應當地文化。

因為侍應找少錢而發難事件 
喺2018年1月，佢喺熱血時報網台節目《笑死朕》嘅Facebook群組入面，話試過有伙記埋單嘅時候以四寫五入為由少找幾毫零錢畀佢，佢當場將錢掃地發難，最後驚動經理並獲現金劵賠償。當時佢以一種沾沾自喜嘅態度講呢件事，但網民就對佢一致批評，話佢唔使咁做，甚至話佢人渣，事件更加被《東方日報》報導，而譚家博面對批評，就採取見一個封鎖一個嘅做法。

被揭有易服癖 
喺找少錢發難事件之後，親中派媒體借事件攻擊本土派，其中《文匯報》就圖文並茂，揭發佢有易服癖，更加試過着校服裙扮可愛。

被指開設「黃世柒」Facebook Page人身攻擊黃世澤 
黃世澤曾經指控，譚家博私下開設名為「黃世柒」嘅Facebook Page，對佢進行人身攻擊。

香港政治人物